Baltagalvė starta
Baltagalvė starta (Emberiza leucocephala) – startinių šeimos paukštis. Peri daugiausia Azijoje, arealas ir perėjimo vietos persidengia su geltonąja starta. Perėjimo vietose paprastai įsikuria šviesiuose spygliuočių miškuose, kai kur ir beržynuose ar kitų lapuočių miškuose. Gali įsikurti ir žolėtose stepėse, jei netoli yra medžių. Žiemoja būriais Indijos ir Pakistano kalnuotose papėdėse. Lietuvoje neperi, užklysta tik atsitiktinai.